Правядзенне вучэбных заняткаў з выкарыстаннем Lego патрабуе стварэння пэўных умоў. Настаўніца выкарыстоўвае калектыўна-творчую рассадку, што спрыяльна адбіваецца на эмацыянальным настроі, бо навучэнцы ўжо не баяцца новай сітуацыі і не адчуваюць сябе адзінока. Наадварот, з’яўляецца адчуванне разняволенасці, што садзейнічае магчымасці актыўна выказваць свае думкі, аналізаваць, слухаць іншых, удзель-нічаць у дыскусіі, канструяваць разам. Пры рабоце з канструктарам LEGO Education WeDo найбольш паспяхова выкарыстоўваецца парная і групавая работа. Гэта дазваляе сэканоміць час для зборкі канструкцыі і дае магчымасць сфарміраваць ключавыя кампетэнцыі навучэнцаў.